ཡང་ལྕམ་སྐུ་མཆོག་ནས་རྒྱ་ནག་གཞུང་གིས་བོད་ཐོག་ལག་བསྟར་བྱེད་བཞིན་པའི་སྲིད་ཇུས་ཐད།རྒྱ་ནག་གཞུང་གིས་བོད་ཀྱི་དགོན་སྡེ་ཁག་གཙོས་ཆོས་དང་རིག་གཞུང་གཏོར་བཤིག་བཏང་སྟེ་དམ་དྲག་བྱེད་ཀྱིན་ཡོད་པར་ངོས་ལེན་རྩ་བ་ནས་མེད་པ་མ་ཟད།རྒྱ་ནག་གཞུང་གིས་བོད་བརྒྱུད་ནང་བསྟན་ལ་ཐེ་གཏོགས་ཀྱིས་སྤྲུལ་སྐུའི་ལམ་ལུགས་ལ་འགྱུར་བ་བཏང་སྟེ།དམིགས་བསལ་༧གོང་ས་རྒྱལ་བ་རིན་པོ་ཆེ་མཆོག་གི་༧སྐུའི་ཡང་སྲིད་ལ་ཐེ་གཏོགས་བྱེད་ཀྱིན་ཡོད་པའི་བྱ་སྤྱོད་དེ་དག་བསམ་ཡུལ་ལས་འདས་པ་ཞིག་དང་།དེ་ནི་བོད་མིའི་སེམས་ཁམས་ལ་རྨ་ཁ་ཆེན་པོ་བཟོ་གཞི་ཞིག་ཡིན་སྐོར་སོགས་གསུངས་སོང་།